En viktig inspirasjonskilde for Turi var den danske kunstneren og etnografen Emilie Demant Hatt, som satte ham på ideen om å skrive en bok om samene, og som også oversatte den til dansk. Emilie Demant har også skrevet et av bokens to forord; det andre er skrevet av svenske Hjalmar Lundbohm, grunnleggeren av gruvebyen Kiruna. I sitt forord skriver Demant blant annet at hun møtte Turi første gang sommeren 1904, og at hun senere bodde hos ham i flere måneder under arbeidet med hans første bok.